kardosdrur/scandi-wiki huggingface dataset:
Bobslæde under vinter-OL 2018 – Toer-bob mænd

Bobslædekonkurrence for to mænd ved vinter-OL 2018 blev afholdt den 18. og 19. februar i Alpensia Sliding Center nær Pyeongchang, Sydkorea. Justin Kripps og Alexander Kopacz fra Canada og Francesco Friedrich og Thorsten Margis fra Tyskland delte guld efter at de to hold havde nøjagtig samme tid efter fire løb. Oskars Melbārdis og Jānis Strenga fra Letland vandt bronzemedaljen.

Resultater 
De to første løb blev afholdt den 18. februar og de to sidste løb blev afholdt den 19. februar.

Referencer 

Bobslæde under vinter-OL 2018
Ishockey under vinter-OL 2018

Ishockey under vinter-OL 2018 blev spillet på to spillesteder i Gangneung Coastal Cluster i Gangneung, Sydkorea. Gangneung Hockey Center, der har plads til 10.000, og Kwandong Hockey Center, der har plads til 6.000, begge var oprindeligt planlagt til at være afsluttet i 2016 og synes at være afsluttet i begyndelsen af 2017.

Medaljeoversigt

Medaljefordeling

Events

Referencer 

Sportsgrene under vinter-OL 2018
Rovos Rail

Rovos Rail er et privatejet jernbaneselskab med hovedsæde i Sydafrika. Det blev grundlagt i 1989, og ejer og driver blandt andet Pride of Africa.

Referencer

Eksterne henvisninger 

 Rovos Rails officielle websted

Jernbaneselskaber
Etableret i 1989
Vikingebuen

Vikingebuen er en forening bestående af de førende danske vikingeattraktioner, der bedriver forskningsbaseret formidling om vikingetiden: Nationalmuseet, Vikingeskibsmuseet i Roskilde, Sagnlandet Lejre, Trelleborg, Vikingemuseet Ladby, Kongernes Jelling, Museet Ribes Vikinger, Ribe VikingeCenter, Bork Vikingehavn, Vikingecenter Fyrkat, Lindholm Høje Museet, Vikingeborgen Borgring, Lejre Museum og Kroppedal Museum.

Vikingebuen har eksisteret som et uformelt samarbejde siden 2013. Først i 2018 blev foreningen formelt dannet.

I december 2015 modtog Vikingebuen en bevilling fra Kulturministeriet under puljen CulturePlus til udvikling af dansk vikingeturisme i samarbejde med VisitDenmark.

Projektet gik blandt andet ud på at udvikle en ny fælles fortælling om de danske vikinger, med henblik på at tiltrække flere danske og udenlandske turister. Projektets potentiale indenfor turismeøkonomi blev bakket op af flere eksperter.

Projektet førte dog også til en del offentlig debat om brug og misbrug af vikingerne i markedsføring af Danmark som turismedestination. Forfatteren Knud Romer udtalte bl.a. at "Danmark skal ikke være en temapark", ligesom Politiken skrev kritisk om udviklingen af vikingeturisme.

Et vigtigt resultat af projektet var udgivelsen af Turen går til vikingetiden på Politikens Forlag i november 2017.

Kilder og henvisninger

Museer i Danmark
Turisme i Danmark
Vikingetidsmuseer
Brancheforeninger i Danmark
Etableret i 2018
Transmitting Live

Transmitting Live er et livealbum fra den skotske keltiske rockband Runrig fra 1994.

Spor 
 Ùrlar (Floor) - 2:10
 Àrd (High) - 6:11
 Edge Of The World - 5:13
 The Greatest Flame - 6:18
 Harvest Moon - 6:11
 The Wire - 6:13
 Precious Years - 2:36
 Every River - 2:48
 Flower Of The West - 6:39
 Only The Brave - 4:34
 Alba (Scotland) - 6:17
 Pòg Aon Oidhche Earraich (A Kiss One Spring Evening) - 5:04

Referencer

Eksterne henvisninger 
 Transmitting Live på Discogs

Runrig-livealbum
Livealbum fra 1994
9000

9000 (nitusinde) er et naturligt tal, der efterfølger 8999 og kommer før 9001. Tallet 9000 indgår i navnet på flere artikler og kan henvise til følgende:
 ISO 9000 er en betegnelse for en serie kvalitetstyringscertifikater.
 HAL 9000 er rumskibscomputeren i rumskibet Discovery i  filmen Rumrejsen år 2001 af Stanley Kubrick, samt i  Arthur C. Clarkes roman af samme navn.
 Saab 9000 er en bilmodel fra det svenske firma Saab Automobile, som kom på markedet i efteråret 1984 (i USA først i 1986) og var på markedet frem til midten af 1998.
 Catalyst 9000 er en betegnelse af en serie netværksswitche produceret af den amerikanske teknologiselskab Cisco.
 Digital 9000 er en betegnelse for en serie trådløse mikrofoner produceret af Sennheiser.
 9000 er postnummeret for Aalborg.
Sommerferie

Sommerferien er den ferie, der ligger i årets sommerperiode. For folkeskoleelever varer den ofte seks til syv uger. På nogle arbejdsplader er der tvungen sommerferie eller fastlagt ferieperiode, mens der på andre arbejdspladser ikke er indlagt nogen ferie, og medarbejderne selv må tage ferie.

9. januar 1920 rejste De Samvirkende Fagforbund (datidens navn for LO, FH) krav om indførelse af sommerferie.

Reglerne for afholdelse af ferie er fastlagt i ferieloven.

Referencer 

Sommer
Ferie
Tour des Fjords 2018

Tour des Fjords 2018 var den 6. udgave af det norske landevejscykelløb. Løbet foregik i perioden 22. til 24. maj 2018. Løbet var en del af UCI Europe Tour 2018 og var i kategorien 2.HC. Det blev efterfulgt af Hammer Stavanger 2018, som blev arrangeret de tre påfølgende dage. Den samlede vinder af løbet blev schweiziske Michael Albasini fra .

Ryttere og hold

Danske ryttere
Søren Kragh Andersen kørte for 
Matti Breschel kørte for 
Rasmus Guldhammer kørte for 
Andreas Hyldgaard Jeppesen kørte for 
Alexander Kamp kørte for 
Asbjørn Kragh Andersen kørte for 
Mikkel Frølich Honoré kørte for

Etaperne

1. etape

2. etape

3. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 
 

Tour des Fjords
UCI Europe Tour 2018
Tour of Norway 2018

Tour of Norway 2018 var den 8. udgave af det norske landevejscykelløb. Løbet foregik i perioden 16. til 20. maj 2018. Løbet var en del af UCI Europe Tour 2018 og var i kategorien 2.HC. Den samlede vinder af løbet blev spanske Eduard Prades fra Euskadi Basque Country-Murias, mens danske Alexander Kamp fra  kom på andenpladsen.

Ryttere og hold

Danske ryttere
Alexander Kamp kørte for 
Asbjørn Kragh Andersen kørte for 
Niklas Larsen kørte for 
Jesper Schultz kørte for 
Torkil Veyhe kørte for 
Louis Bendixen kørte for Team Coop

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Eksterne henvisninger 
 
 

2018
UCI Europe Tour 2018
Col de l'Iseran

Col de l'Iseran (2.764 m.o.h.) er et bjergpas i Frankrig. Landevejen over passet er det højeste asfaltbelagte pas i Alperne. Col de l'Iseran er en del af De grajiske Alper. Passet ligger i departementet Savoie, nær grænsen til Italien og krydses af landevejen D902.

Det forbinder dalen ved Isère-flodens udspring (Tarentaise-dalen) og dalen langs Arc-floden (Maurienne-dalen) mellem Val-d'Isère i nord og Bonneval-sur-Arc i syd. Passet blev åbnet for vejtrafik i 1937. I anledning af åbningen af passet udstedte det franske postvæsen et frimærke med bjergvejen som motiv.

Passet er typisk åbent for vejtrafik fra først i juni til oktober. Passet er en del af ruten Route des Grandes Alpes. Fra Val d'Isere til Lanslebourg-Mont-Cenis er der 49 km.

Fra byen Bourg-Saint-Maurice i Tarentaise-dalen stiger terrænet 1.935 højdemeter over 48 kilometer landevej til toppen af bjergpasset Col de l'Iseran.

Det næsthøjeste vejpas i Frankrig er Col Agnel, der forbinder Frankrig og Italien. Det næsthøjeste vejpas i Alperne er det italienske Passo Stelvio.

Galleri

Tour de France på Iseran-passet 
I 1938 var passet første gang en del af en 311 km lang 15. etape fra Briancon til Aix Les Bains.

I 1939 blev den første bjergenkeltstart i Tour de France kørt over Col de l'Iseran.

I 1963 var Iseran-passet en del af en etape fra Grenoble til Val-d'Isère på 16. etape.

I 1992 indgik Iseran-passet på en etape fra St. Gervais til Sestriere i Italien.

I 1996 var passet en del af ruten, men etapen måtte afkortes på grund af dårligt vejr på Iseran og Col du Galibier. 
På 9. etape skulle en bjergetape gå fra Val d'Isere over 196 kilometer til Sestriere via passet Col de l'Iseran og gennem Maurienne-dalen til Col du Galibier. Etapen blev på grund af dårligt vejr forkortet og sat i gang i byen Le Monetier-les-Bains 46 kilometer fra Sestriere. Bjarne Riis vandt etapen.

I 2007 var Iseran-passet en del af en etape fra Val-d'Isère til Briancon.

I 2019 var Col de l'Iseran en del af 19. etape fra Saint-Jean-de-Maurienne til Tignes.
Etapen blev på grund af uvejr og jordskred ved Tignes neutraliseret efter de første ryttere var kørt over Col de l'Iseran. Tignes var sidste stigning efter Col de l'Iseran.

Kildehenvisninger

Eksterne henvisninger 

Bjergpas i Frankrig
Bjergpas i Alperne
Iseran
Savoie
Gottfred Faber

Christian Gottfred Weber Faber (født 28. januar 1822 i Odense, død 6. november 1883 sammesteds) var en dansk teolog, adjunkt og politiker. Han var far til Knud Faber og Harald Faber.

Han var søn af biskop Nicolai Faber og Christiane Petrea Kaarup, blev 1838 student fra Odense Katedralskole, cand.theol. 1843 og ansat som midlertidig lærer ved Odense Katedralskole i 1847, blev adjunkt 1848, hvor han virkede til sin død i 1883 og 1881 blev skolekasserer. Han opholdt sig i udlandet fra 1850 til 1852.

Fra valget 14. juni 1861 til 5. marts 1864 var han som højremand valgt til Folketinget i Odensekredsen (Odense Amts 1. Valgkreds). Han undlod at genopstille ved valget i 1864. Faber var desuden medlem af Odense Byråd fra 18. februar 1862 til 31. december 1866. Derefter var han indtil 1872 kritisk revisor i Odense.

Han ægtede 3. september 1853 i Odense Bertha Magdalene Bruun Muus (født 29. september 1832 i Kerteminde, død 5. februar 1916 i København), datter af svensk-norsk vicekonsul, grosserer Elias Bendz Muus og Marie Christine Bruun.

Kilder 
 Th. Hauch-Fausbøll og H.R. Hiort-Lorenzen: Patriciske Slægter: Tredie Samling, København: Dansk genealogisk Instituts Forlag 1915, s. 68.

Gymnasielærere fra Danmark
Teologer fra Danmark
Folketingsmedlemmer i 1860'erne
Personer fra Odense
Medlemmer af Odense Byråd
Studenter fra Odense Katedralskole
Lars Hansen

Lars Hansen er navnet på flere personer:

 Lars Hansen (portrætmaler) (1813-1872) – dansk portrætmaler
 Lars Hansen (politiker) (1803-1895) – dansk gårdejer og politiker, medlem af Den Grundlovgivende Rigsforsamling og af Folketinget
 Lars Hansen (basketballspiller) (født 1954) – dansk basketballspiller (Lars Erik Hansen)
Jørgen Christian Dreyer

Jørgen Christian Dreyer er navnet på flere personer:

 Jørgen Christian Dreyer, kendt som J.C. Dreyer (1832-1897) – dansk redaktør, etatsråd, medlem af Rigsrådet og Folketinget
 Jørgen Christian Dreyer (1886-1935) (1886-1935) – dansk redaktør, sønnesøn af den foregående
VM i banecykling 2018

VM i banecykling 2018 var verdensmesterskaberne i banecykling i 2018. De fandt sted i Apeldoorn i Holland fra 28. februar til 4. marts 2018.

Medaljer

Medaljeoversigt

Medaljevindere

Konkurrencer mærket med skygge (gråt) er ikke-olympiske discipliner

Referencer

Eksterne henvisninger
Officiel hjemmeside 

Cykelløb i 2018
2018
Marie af Slesvig-Holsten-Sønderborg-Glücksborg (1859-1941)

Prinsesse Marie til Slesvig-Holsten-Sønderborg-Glücksborg (født 31. august 1859, død 26. juni 1941) var en tysk prinsesse af Slesvig-Holsten-Sønderborg-Glücksborg, der var datter af hertug Frederik af Slesvig-Holsten-Sønderborg-Glücksborg og prinsesse Adelheid af Schaumburg-Lippe. Prinsesse Marie var niece til Kong Christian 9. af Danmark. Hun var abbedisse i Itzehoe Kloster fra 1895 til 1941.

Abbedisse i Itzehoe Kloster 
Prinsesse Marie blev i 1895 udnævnt til abbedisse i det adelige Itzehoe Kloster i Itzehoe i Holsten. Itzehoe Kloster var et protestantisk jomfrukloster, hvor beboerne er konventualinder, dvs. ugifte damer eller enker af adelsstand.

Litteratur 
 Huset Glücksborg i 150 år – Første bind af Bo Bramsen, Gyldendals Bogklub 1976.

Eksterne links 

 Hans den Yngres efterkommere

Sønderborgske fyrstelige
Huset Glücksburg
Personer fra Slesvig-Holsten
Peter Jørgensen (politiker)

Peter Jørgensen (født 17. april 1911 i Rødding, Sønderjylland, død 1. maj 1974) var en dansk maskinarbejder, fagforeningsmand og politiker.

Han var søn af Morten Jørgensen (død 1959) og hustru Hansine f. Knudsen. Peter Jørgensen udgik fra folkeskolen, var på Aarhus tekniske Skole og på flere højskoleophold både i Danmark, Norge og Sverige, blev udlært maskinarbejder hos G. Meier Jæger i Aarhus 1931, hvor han arbejdede som svend til 1937, og var ansat ved DSB's centralværksteder i Aarhus fra 1938. Han gik ind i fagbevægelsen, var formand for Smede- og Maskinarbejdernes Fagforening afd. II (DSB, Aarhus 1945-53) og medlem af hovedbestyrelsen for Dansk Smede- og Maskinarbejderforbund 1947-53.

Han var medlem af hovedbestyrelsen for Danmarks socialdemokratiske Ungdom 1934-40, formand for Socialdemokratiets Søndre Afdeling, Aarhus, fællesformand for de socialdemokratiske foreninger i Aarhus 1946-73, formand for Demokraten 1954-72 og var medlem af Folketinget for Socialdemokratiet fra 1950 til 1971. Han var medlem af Folketingets Finansudvalg fra 1956.

I en periode var han bestyrelsesmedlem i Århus tekniske Skole, Århus Teknikum og Jydsk Teknologisk Institut samt formand for De tekniske skolers Landsforening.

Han blev gift 25. april 1936 med Irma Elinor Thomsen (født 4. marts 1917), datter af Martin Thomsen (død 1937) og hustru Sofie f. Sørensen.

Kilder 
 Kraks Blå Bog 1967
 Peter Jørgensen, arkivskaber, i Statens Arkiver

Personer i Kraks Blå Bog (afdøde)
Ansatte i DSB
Fagforeningsfolk fra Danmark
Tidligere folketingsmedlemmer fra Socialdemokraterne
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Personer fra Rødding
Charles Nanke

Charles Christian Fritz Nanke (født 4. marts 1847 i København, død 5. december 1929 i samme by) var en dansk borgmester og politiker.

Han var søn af kunstdrejer Johan Georg August Nancke og Dorothea (Doris) Henriette Caroline, f. Nanke, blev 1865 student fra Borgerdydskolen på Christianshavn og 1870 cand. jur. Dernæst blev Nanke i 1872 fuldmægtig ved Merløse og Tuse Herreder, 1886 herredsfoged og -skriver i Hads Herred, 1898 byfoged og byskriver i Korsør og fra 5. august 1898 udnævnt til borgmester i samme by. Han afgik som borgmester den 31. marts 1917.

Nanke var fra 1891 til 1898 formand for Odder Sogneråd, og fra 3. april 1901 til 16. juni 1903 var han højremand i Folketinget, valgt i Odense Amts 1. Valgkreds (Odensekredsen). Faktisk havde Højre haft svært ved at finde en god kandidat; konsul Frederik Hey og mølleriejer J.P. Petersen, begge kendte lokale højrefolk, sagde begge nej, og det samme gjaldt forpagter Rasmus Christiansen og fabrikant S.A. van der Aa Kühle. I sidste øjeblik før valget i 1901 fik man endelig overtalt borgmester Charles Nanke, og han kunne overraskende nok bevare kredsen på Højres hænder med 1.317 stemmer mod socialdemokraten Emil Marotts 1.280. Men ved valget i 1903 havde Nanke ikke samme held: Redaktør Emil Marott vandt med 1.385 stemmer over Charles Nankes 1.320 stemmer.

Nanke var 1909-17 bestyrelsesmedlem i Det sjællandske Fængselsselskab, blev 1910 medlem af Den kommunale Skattekommission, 1910-17 medlem af hovedbestyrelsen for Nationalforeningen til Tuberkulosens Bekæmpelse, var 1916-17 bestyrelsesformand for Den danske Købstadsforening. Han var æresmedlem af Odder Børneasyl og af Korsør Sølaug. Den 6. september 1900 blev han Ridder af Dannebrog, 16. april 1917 Dannebrogmand og var også Ridder af den russiske Sankt Annas Orden.

Han giftede sig 6. april 1873 i Helligåndskirken med Anna Marie Emilie Mørch (født 15. januar 1850 i København, død 19. juni 1912 i Korsør), datter af silke- og klædehandler Marius William Mørch og Nicoline Jensine Schou.

Kilder og eksterne henvisninger 
 A. Falk-Jensen og H. Hjorth-Nielsen: Candidati og Examinati juris 1736-1936, Candidati politices 1852-1936, Candidati actuarii 1922-1936, bind III, København: G.E.C. Gad 1954-1959, s. 226.
 

Jurister fra Danmark
Borgmestre i Korsør
Byfogeder fra Danmark
Herredsfogeder fra Danmark
Folketingsmedlemmer fra Højre (1881-1915)
Folketingsmedlemmer i 1900'erne
Sognerådsformænd fra Danmark
Personer fra København
Riddere af Dannebrog
Ikke-folkevalgte borgmestre fra Danmark (før 1919)
Personer i Kraks Blå Bog (afdøde)
Studenter fra Københavns Åbne Gymnasium
Barry Bostwick

Blake Clark (født 24. februar 1945) er en amerikansk komiker og skuespiller, der er bedst kendt for sin rolle som Thunderbolt i 101 Dalmatians II: Patch's London Adventure.

Referencer

Eksterne henvisninger 

 

Skuespillere fra Californien
Tigrinsk (sprog)

Tigrinsk er et semitisk sprog som tales af ca. 2.540.000 personer i Eritrea og af ca. 4.320.000 i Etiopien. Det er et officielt sprog i Eritrea og i Tigrayregionen i Etiopien. Sproget bruges også af udvandrere fra disse stederne, blandt andet af ca. 10.000 jødisk-etiopiske Beta Israeler i Israel.

Referencer

Eksterne henvisninger 

 Tigrinsk på denstoredanske.dk

Semitiske sprog
Sprog i Eritrea
Sprog i Etiopien
Sprog i Israel
Roskilde Festival 2018

Roskilde Festival 2018 var en dansk musikfestival, der blev afholdt fra lørdag den 30. juni til lørdag d. 7 juli.

Optrædende 
Blandt de optrædende var
 Cardi B (US) - 4. juli
 Khalid (US) - 5. juli
 Eminem (US) - 4. juli
 Bruno Mars (US) - 5. juli
 St. Vincent (US) - 4. juli
 Odesza (US) - 6. juli
 Alex Vargas (DK)
 Boris & Merzbow (JP) - 5. juli
 Cezinando (NO)
 Descendents (US) - 6. juli
 Heilung (INT) - 5. juli
 Kokoko (CD) - 7. juli
 Lekhfa (EG)
 The Minds of 99 (DK)
 Nathan Fake (UK)
 Palm (US)
 Preoccupations (CA) - 5. juli
 (Sandy) Alex G (US)
 Veto (DK)

2018
Begivenheder i 2018
Tarup Center Station

Tarup Center Station er en letbanestation på Odense Letbane, beliggende ved Tarup Center i Odense-forstaden Tarup. Stationen åbnede sammen med letbanen 28. maj 2022.

Stationen er den nordvestlige endestation for letbanen. Den ligger på den vestlige side af Rismarksvej ved centret, lige nord for krydset med Rugårdsvej. Den består af to spor med en perron imellem med adgang fra fortovet i nordenden og fra fodgængerovergangen ved Rugårdsvej i sydenden. Mellem Rugårdsvej og Saxovej er der et sporkryds, så letbanetogene kan skifte spor, når de ankommer eller afgår. Det ene spor fortsætter desuden et kort stykke efter perronen, så der kan parkeres et letbanetog der.

Stationen betjener Tarup Center, der er et indkøbscenter med 44 butikker. Desuden ligger der flere kvarterer med boligblokke og parcelhuse omkring stationen.

Eksterne henvisninger 
 Odense Letbane

Noter 

Odense Letbane
Højstrup Station (Odense)

Højstrup Station er en letbanestation på Odense Letbane, beliggende på Rismarksvej ved Rismarksvænget i Odense-forstaden Højstrup. Stationen åbnede sammen med letbanen 28. maj 2022.

Letbanen ligger langs med den vestlige side af Rismarksvej. Stationen ligger ved Rismarksvænget og består af to spor med hver sin sideliggende perron. Den sydlige ende af stationen ligger ud for den tidligere indkørsel til Rismarksvænget, der blev omlagt mod syd til krydset mellem Rismarksvej og Højstrupvej i forbindelse med anlæggelsen af letbanen.

På den vestlige side af stationen ligger CSV Rismarksvej, der tilbyder Særligt Tilrettelagt Ungdomsuddannelse (STU) og Voksen Specialundervisning (VSU). Bagved STU ligger desuden KFUM.s Boldklub Odenses boldbaner. På den østlige side af stationen ligger der boligblokke i kvarteret Højstruphave.

Eksterne henvisninger 
 Odense Letbane

Noter 

Odense Letbane
Idrætsparken Station

Idrætsparken Station er en letbanestation på Odense Letbane, beliggende på Højstrupvej ud for Odense Idrætspark i Odense-forstaden Bolbro. Stationen åbnede sammen med letbanen 28. maj 2022.

Letbanen ligger på den nordøstlige side af Højstrupvej. Stationen ligger lige sydøst for krydset med Møllemarksvej, der blev ombygget fra en rundkørsel i forbindelse med anlæggelsen af letbanen. Stationen består af tre spor og to perroner, så der er plads til at indsætte ekstra letbanetog ved store begivenheder i idrætsparken. Mellem letbanen og idrætsparken er der en aflang plads med klinkebelægning og træer. På Israels Plads overfor idrætsparken er der anlagt en parkeringsplads.

Odense Idrætspark ligger i området nordøst for vejen. Den omfatter blandt andet Odense Boldklubs hjemmebane Odense Stadion, Odense Håndbolds hjemmebane Odense Idrætshal, Odense Atletik/OGF's hjemmebane Odense Atletikstadion, Odense Bulldogs hjemmebane Odense Isstadion og cykelbanen Thorvald Ellegaard Arena Odense. I området sydvest for vejen ligger der etageejendomme, rækkehuse, det lille Højstrup Butikstorv og Egmont Plejecenter.

Eksterne henvisninger 
 Odense Letbane

Noter 

Odense Letbane
Bolbro Station

Bolbro Station er en letbanestation på Odense Letbane, beliggende på Middelfartvej i Odense-forstaden Bolbro. Stationen åbnede sammen med letbanen 28. maj 2022.

Letbanen ligger i en græsbelægning midt på Middelfartvej. Stationen ligger mellem krydsene med Stadionvej og Christmas Møllers Vej og består af to spor med en øperron imellem. Ved siden af er der buslommer, så passagerne kan skifte mellem bus og letbane. Derudover er der plantet en del træer ved stationen.

Omgivelserne udgøres for en væsentlig dels vedkommende af boligblokke. Desuden ligger erhvervsområdet Gasabyen lidt nordøst for stationen.

Eksterne henvisninger 
 Odense Letbane

Noter 

Odense Letbane
Vesterbro Station

Vesterbro Station er en letbanestation på Odense Letbane, beliggende på Vesterbro mellem krydsene med Grønløkkevej og Vestre Stationsvej i Odense. Stationen åbnede sammen med letbanen 28. maj 2022.

Stationen ligger på en plads langs med den sydlige side af Vesterbro. Den består af to spor med hver sin sideliggende perron. I den vestlige ende går sporene tværs over krydset med Grønløkkevej for at fortsætte i midten ad Middelfartvej. I den østlige ende drejer sporene hen ad Vestre Stationsvej, hvor de ligger i dens sydøstlige side. Desuden er der anlagt sporskifter fra både stationen og Vestre Stationsvej mod øst. Hvis det senere bliver besluttet at udvide letbanen med en etape 2, gør de det muligt at forbinde en ny strækning fra Odense Zoo via Søndre Boulevard og Vesterbro med de eksisterende spor.

Stationens omgivelser udgøres overvejende af erhvervsområder mod vest og etageejendomme og andet boligbyggeri mod øst. Udfor krydset med Vestre Stationsvej ligger desuden det tidligere Sukkerkogeriet Odense.

Galleri

Eksterne henvisninger 
 Odense Letbane

Noter 

Odense Letbane
Vestre Stationsvej Station

Vestre Stationsvej Station er en letbanestation på Odense Letbane, beliggende på Vestre Stationsvej ved krydset med Kingosgade i Odense. Stationen åbnede sammen med letbanen 28. maj 2022.

Letbanen ligger generelt i græsbelægning på den sydlige side af Vestre Stationsvej. En undtagelse er dog stationen, der ligger ud for en parkeringsplads på den sydøstlige side mellem Krudthusgade og Kingosgade, hvor bebyggelsen er trukket lidt tilbage. Stationen som sådan består af to spor med hver sin sideliggende perron.

I området syd for stationen ligger der lave etageejendomme og andet boligbyggeri. Langs den nordlige side af Vestre Stationsvej er der erhvervsejendomme men med yderligere boligbyggeri bagved.

Galleri

Eksterne henvisninger 
 Odense Letbane

Noter 

Odense Letbane
Kongensgade Station

Kongensgade Station er en letbanestation på Odense Letbane, beliggende på Vestre Stationsvej ved krydset med Kongensgade og Rugårdsvej i Odense. Stationen åbnede sammen med letbanen 28. maj 2022.

Letbanen ligger i en græsbelægning på den sydøstlige side af gaden. Stationen ligger umiddelbart sydvest for krydset og består af to spor med hver sin sideliggende perron.

Området syd for stationen udgøres især af ældre og nyere etageejendomme. Desuden indgår Kongensgade i Odenses net af gågader. På den nordlige side er bebyggelsen mere blandet med et boligbyggeri fra 2018 ud for stationen og byens gamle toldkammer på den anden side af krydset. I området bag toldkammeret er det planen at etableret et nyt kvarter, hvor der primært skal være boliger.

Eksterne henvisninger 
 Odense Letbane

Noter 

Odense Letbane